
ΤΕΛΕΤΗ ΛΗΞΗΣ
Το ταξίδι των 13ων ΑΜΚΕ… ολοκληρώθηκε
H φλόγα των 13ων Αγώνων Μικρών Κρατών Ευρώπης έσβησε στο Στάδιο ΓΣΠ. Θα μείνει όμως για πάντα αναμμένη στην καρδιά των χιλιάδων ανθρώπων που με τις επιδόσεις τους, τον αγώνα τους, το «ευ αγωνίζεσθαι» και το μεράκι τους έδωσε ζωή στην 13η αθλητική διοργάνωση των οκτώ μικρών σε μέγεθος (με πληθυσμό κάτω του ενός εκατομμυρίου κατοίκων), αλλά μεγάλων σε ψυχή, κρατών της Ευρώπης. Η Κύπρος παρέδωσε την σκυτάλη και στη σημαία των Αγώνων στο Λίχτενσταϊν που θα φιλοξενήσει τους 14ους ΑΜΚΕ, στους οποίους θα λάβει για πρώτη φορά μέρος, εκτός απροόπτου και το Μαυροβούνιο. 

«Χαρήκαμε τούτο το ταξίδι, ευχηθήκαμε και θέλαμε να μην τέλειωνε ποτέ, όμως φτάσαμε αναπόδραστα στο τέλος του δρόμου και στην αρχή του νέου ταξιδιού που θα έχει τέλος στο Λίχτενσταϊν, το 2011. Κρατούμε λοιπόν τους δεσμούς φιλίας που σφυρηλατήσαμε αυτές τις έξι μέρες.  Το άδολο χειροκρότημα που συνόδευσε τις προσπάθειες των αθλητών.  Τις επιτυχίες των αθλητών.  Το ζήλο και τη συμβολή των εθελοντών.  Το δόσιμο ψυχής όλων όσοι ανέλαβαν και έφεραν σε πέρας τούτους τους αγώνες. Δεν είναι τώρα η ώρα του απολογισμού. Είναι μόνο η ώρα του αποχαιρετισμού. Δεν θα διστάσω όμως ή καλύτερα δεν μπορώ να αποκρύψω ότι τούτοι οι 13οι ΑΜΚΕ θα μείνουν στην ιστορία ως οι Αγώνες που έβαλαν τον πήχη ακόμη πιο ψηλά.  Οι Αγώνες που βοήθησαν να σηκωθούμε λίγο πιο ψηλά. Σας αποχαιρετώ τώρα που τέλειωσαν οι Αγώνες και σας εύχομαι καλό ταξίδι επιστροφή ευχόμενος όλοι με υγεία να συναντηθούμε σε δύο χρόνια στο Λίχτενσταϊν, για το επόμενο ταξίδι στο όνειρο», σημείωσε στον αποχαιρετισμό του ο Πρόεδρος της Κυπριακής Ολυμπιακής Επιτροπής, Ουράνιος Ιωαννίδης. 

Η τελετή έναρξης έλαβε χώρα στο στάδιο ΓΣΠ. Η είσοδος των αθλητών στο γήπεδο, με τη συνοδεία της Δημοτικής Φιλαρμονικής Ορχήστρας Λάρνακας, δημιούργησε ένα πολύχρωμο μωσαϊκό.  Ο Πρόεδρος της Κυπριακής Ολυμπιακής Επιτροπής, Ουράνιος Ιωαννίδης αποχαιρέτησε τις αποστολές των ομάδων με περηφάνια για την άρτια διοργάνωση των Αγώνων. Η Ελένη Αρτυματά παρέδωσε τη σημαία των Αγώνων στον Ουράνιο Ιωαννίδη ο οποίος με τη σειρά του την… παρέδωσε στον Πρόεδρο της Ολυμπιακής Επιτροπής του Λίχτενσταϊν Λίο Κραντζ (Leo Kranz) για τη διοργάνωση των 14ων ΑΜΚΕ. Ο Λίο Κραντζ ευχαρίστησε την Κύπρο για «τους ωραίους Αγώνες» και καλωσόρισε τις οκτώ χώρες στο… ταξίδι της δικής του πατρίδας. Η φλόγα, στο στάδιο της κυπριακής πρωτεύουσας, έσβησε…

Ο ουρανός της Λευκωσίας φωτίστηκε από δεκάδες βεγγαλικά. 

Αμέσως μετά ξεκίνησε η γιορτή. Με την Ελληνίδα τραγουδίστρια Γλυκερία και την ορχήστρα της που φρόντισε, με τη μουσική και τα τραγούδια της, να παραμερίσει την συγκίνηση του αποχαιρετισμού. Ο αθλητισμός είναι τελικά μια μεγάλη γιορτή… 

PrO

[image: image1.png]
[image: image2.jpg]Meras eEzmikoz xopHros @ e, KYIPOY
.
cczmeornomro RIS | @ cyta | mfﬁw | psAq( soviorsomror (Garygyy | (RN | 7 vesassar

Gilo
AXHMENIOE XOPHIOE  [E]lIlZe] XAAKINOI XOPHIOI O"“

. | 0P KaNisfs ENIEHMOI YIOETHPIKTEE B | 9 | o muacaumsurs | oats | s

o | G




[image: image2.jpg]
	Press Office of the XIII Games of the Small States of Europe. Cyprus, 1-6 June 2009.

Olympic House, 21 Amphipoleos Str, CY-2025 NICOSIA.
Tel: +357 22 449880. Fax: +357 22 449890.
www.cyprus2009.org.cy
	p. 1 / 2



